Mul on jätkuvalt kuradima kurb ja piinlik kuulda, kuidas meie vald on vist ainuke, kes erateid lumest puhtana ei hoia. Vähe sellest, siin lükatakse veel teeotsad ka kinni   Muud vallajuhid räägivad, kuidas see on üks  väheseid asju, mida nad oma maksumaksjate heaks teha saavad. Aga noh, kunas meil varem maksumaksjaist hoolitud on, muudest rääkimata…Just eelmisel nädalal juhtusin kuulama üht raadioküsitlust, kuhu helistas inimene ja kiitis naabervalda. Selle kiidukõne peale küsiti, et ega ta äkki ise valla töötaja pole. Ei olnud! Isegi selle valla elanik polnud ja püsivalt koha peal ei elanud. Kuid iga kord, kui ta oma maakoju tulla tahab, on tal tee lahti lükatud, ükskõik millisel ajahetkel…Jällegi- prioriteetide küsimus  ilmselt. Sest meil ei lükatud neid teid lahti ka nn. parematel aegadel